google/wiki40b huggingface dataset:
Orange Is the New Black

Πλοκή

Η αμφιφυλόφιλη Πάιπερ Τσάπμαν ζει μαζί με τον αρραβωνιαστικό της Λάρι Μπλουμ στη Νέα Υόρκη. Στο παρελθόν, η Πάιπερ είχε ερωτική σχέση με τη λαθρέμπορο ναρκωτικών Άλεξ Βος την οποία βοηθούσε με τη διακίνηση. Χρόνια μετά τη διακοπή της σχέσης τους, η Άλεξ δικάζεται για τις πράξεις της και καταδίδει την Πάιπερ με σκοπό να μειώσει την ποινή της. Συνεπώς, η Πάιπερ παραδίδεται οικειοθελώς στη φυλακή του Λίτσφιλντ για να εκτίσει την ελάχιστη ποινή των 15 μηνών. Η πλοκή περιστρέφεται γύρω από την επανασύνδεσή της με την Άλεξ αλλά και τις ιστορίες, τις φιλίες, τις έχθρες, τις συγκρούσεις αλλά και την επεισοδιακή καθημερινότητα των υπόλοιπων συγκρατουμένων της.

Σημασία του ονόματος

Ο τίτλος της σειράς Orange is the New Black βασίζεται στην αγγλική φράση "___ is the new black", που χρησιμοποιείται για να δηλώσει πως κάτι το νέο μπαίνει στη μόδα εκτοπίζοντας το προηγούμενό του• στη συγκεκριμένη περίπτωση, το πορτοκαλί (orange) αναφέρεται στο χρώμα των στολών που φορούν οι νεοφερμένες κατάδικοι στη φυλακή. Ουσιαστικά, δηλαδή, το όνομα δηλώνει τη νέα κατάσταση της φυλακής στην οποία πρέπει να προσαρμοστεί το κεντρικό πρόσωπο, Πάιπερ, αφού πλέον για αυτήν, αποτελεί κάτι το φυσιολογικό, που βρίσκεται στη "μόδα", αφήνοντας συγχρόνως πίσω τη μέχρι πρότεινος γαλήνια ζωή της.

Παραγωγή

Η σειρά τοποθετείται στη φανταστική φυλακή Λίτσφιλντ στη Νέα Υόρκη. Αν και υπάρχει πράγματι πόλη ονόματι Λίτσφιλντ στην πολιτεία της Νέας Υόρκης, δεν έχει σωφρονιστικό ίδρυμα. Τα γυρίσματα έγιναν στην κομητεία Ρόκλαντ της Νέας Υόρκης.

Παγκόσμια διανομή

Η σειρά διατίθεται στις ΗΠΑ μόνο μέσω Netflix. Ωστόσο, προβάλλεται και στη Νέα Ζηλανδία μέσω του τηλεοπτικού καναλιού TV2 και στην Αυστραλία μέσω του Showcase.

Υποδοχή

Η σειρά Orange is the new Black έχει λάβει πολλές θετικές κριτικές για όλους τους κύκλους της. Στην ιστοσελίδα της σειράς, περιγράφεται ως μια σειρά μαύρου χιούμορ με δραματική λαβή.
Εκτός από τις θετικές κριτικές για το περιεχόμενό της, η σειρά έχει επαινεθεί και για την πολυπολιτισμικό της χαρακτήρα, καθώς αντιπροσωπεύει όλες τις φυλές ανθρώπων ισάξια. Πέραν αυτού, θεωρείται μια από τις πιο φεμινιστικές σειρές, καθώς περιλαμβάνει σε αντίθεση με την πλειοψηφία των υπόλοιπων σειρών περισσότερους γυναικείους παρά ανδρικούς ρόλους, ενώ δεν παραλείπει να συμπεριλάβει και άτομα όλων των σεξουαλικών προσανατολισμών. Έχει επίσης δεχθεί εύσημα λόγω του ότι για πρώτη φορά στα χρονικά του είδους της σειράς, το ρόλο μιας διεμφυλικής γυναίκας τον υποδύεται μια διεμφυλική γυναίκα (Λαβέρν Κοξ).
Κυβερνείο Ματρούχ

Ιστορία

Το κυβερνείο δημιουργήθηκε το 1961 κι αρχικά ονομάστηκε Κυνερνείο της Μάρσα Ματρούχ, το 1987 μετενομάστηκε σε κυβερνείο Ματρούχ. Το έδαφος του κυβερνείου αποτέλεσε πεδίο μαζών κατά τον Β΄Παγκόσμιο πόλεμο, σήμερα στα εδάφη αυτά βρίσκονται ακόμα διάσπαρτες 16,000,000 νάρκες.
Θερμική απόδοση

Γενικά με τον όρο Θερμική απόδοση στη θερμοδυναμική, χαρακτηρίζεται η απόδοση μιας θερμικής μηχανής ή οποιασδήποτε συσκευής που χρησιμοποιεί θερμική ενέργεια, όπως για παράδειγμα μια ατμομηχανή, ή μηχανή εσωτερικής καύσης, ή ατμοστρόβιλος, ή ένας λέβητας, ή κλίβανος κ.λπ..

Γενικά

Η θερμική απόδοση είναι μία αδιάστατη μέτρηση που προσδιορίζεται από τον δεύτερο νόμο της θερμοδυναμικής, καλούμενος και "αρχή του Καρνό", που ερμηνεύει ουσιαστικά τη λειτουργία των θερμικών μηχανών που λαμβάνοντας θερμότητα την μετατρέπουν σε μηχανικό έργο. Σύμφωνα με τον νόμο αυτό η θερμική απόδοση μιας θερμικής μηχανής που παρεμβάλλεται και εργάζεται μεταξύ δύο σωμάτων με διαφορετική θερμοκρασία είναι πάντα αριθμός μικρότερος της μονάδας έστω κι αν η μηχανή χαρακτηριστεί τέλεια.

Τούτο σημαίνει πως μέρος μόνο της θερμότητας που παραλαμβάνει η μηχανή από το θερμό σώμα, όπως π.χ. τον λέβητα μπορεί να μετατρέψει σε μηχανικό έργο.
Η θερμική απόδοση μιας μηχανής είναι τόσο μεγαλύτερη, δηλαδή τόσο μεγαλύτερο μετατρέψιμο μέρος, όσο μεγαλύτερη είναι η παρεχόμενη (ή χορηγούμενη) διαφορά μεταξύ του θερμού και του ψυχρού σώματος. Συνήθως όμως ως ψυχρό σώμα χρησιμοποιείται το περιβάλλον (νερό, ή αέρας ψύξης) η θερμοκρασία του οποίου, ουσιαστικά, δεν μεταβάλλεται πολύ, παραμένοντας περίπου σταθερά. Επομένως η θερμική απόδοση εξαρτάται από τη θερμοκρασία του θερμού μόνο σώματος, που είναι τόσο μεγαλύτερη όσο υψηλότερη η θερμοκρασία με την οποία χορηγείται η θερμότητα στη μηχανή, δηλαδή όσο μεγαλύτερη είναι η θερμοκρασία του θερμού σώματος.
Κατόπιν όλων των παραπάνω καθίσταται αντιληπτή η σημασία που έχει ο δεύτερος νόμος της θερμοδυναμικής στη βιομηχανία.
Νότια Περιφέρεια (Μαλάουι)

Γεωγραφία

Η Νότια Περιφέρεια είναι η νοτιότερη περιφέρεια του Μαλάουι και καλύπτει όλη τη νότια πλευρά του (εξού και το όνομα). Συνορεύει στα βόρεια και βορειοανατολικά με τις συνοικίες Ντέντζα και Ντσέου της Κεντρικής Περιφέρειας και στα νοτιοανατολικά και νοτιοδυτικά με τη Μοζαμβίκη. Στα βορειοανατολικά βρέχεται από τη Λίμνη Μαλάουι.

Πόλεις

Η μεγαλύτερη πόλη του Νότιου Μαλάουι είναι η Μπλαντάριρ. Άλλες σημαντικές πόλεις είναι η Ζόμπα, Μανγκότσι, η Ματσίνγκα, η Μπαλάκα, η  Μουλάντζε, η Νσάντζε, η Νένο, η Ντζάτα, η Ντσάλο, η Τυόλο και η Φαλόμπε. Άλλοι μικρότεροι οικισμοί είναι το Δομάσι, η Ζαλέουα, η Λιλάνγκουε, η Λίμπε, η Λιουόντε, η Λούνζου, η Λουτσένζα, η Μαλόσα, η Μάνκυ Μπέυ, η Μπανγκούλα, η Ναμάτζι η Ναμουέρα και η Νγκάμπου.

Δημογραφία

Το 2008 η Νότια Περιφέρεια είχε 5.876.784 κατοίκους, ποσοστό 45% του συνολικού πληθυσμού του Μαλάουι. Η πυκνότητα ήταν 185 κάτοικοι ανά χιλιόμετρο. Από το συνολικό πληθυσμό το 51,6 % είναι γυναίκες και το 48,4 % άνδρες. Από το συνολικό πληθυσμό το 47,8 % είναι παιδιά 18 χρονών. Ο υψηλός αριθμός των παιδιών φτάνει το 26,8 % από το 1998 μέχρι το 2008. Το 53,9 % των παιδιών μέχρι 17 χρονών μένουν με κηδεμόνες. Το 20,3,7 % δεν μένουν με τους γονείς τους και το 15,3 % είναι ορφανά.

Γλώσσες

Οι επίσημες γλώσσες είναι τα αγγλικά και τα τσιτσέουα, που είναι οι δύο επίσημες γλώσσες του Μαλάουι.
Κλάους Μάινε

Βιογραφία

Γεννήθηκε στις 25 Μαΐου 1948. Μαζί με τον Ρούντολφ Σένκερ έγραφε τα περισσότερα τραγούδια της μπάντας, όπως το Rock You Like a Hurricane. Το 1981, μετά από το Blackout Tour έχασε τη φωνή του. Μετά τη θεραπεία και δύο φωνητικές χειρουργικές επεμβάσεις νωτιαίου μυελού, ξαναβρήκε τη φωνή του.
Το 2008 μια κιθάρα Dommenget χαρίστηκε σ' αυτόν για τα 60α γενέθλιά του. Τη χρησημοποίησε στο Humanity World Tour και στο Get Your Sting And Blackout World Tour (+ MTV Unplugged - Live in Athens).
Χριστιανός Ερρίκος του Βρανδεμβούργου-Μπάυροϊτ-Κούλμμπαχ

Βιογραφία

Ήταν ο πρωτότοκος γιος του Γεωργίου-Αλβέρτου πρίγκιπα του Βρανδεμβούργου-Μπάυροϊτ-Κούλμμπαχ και της Μαρίας-Ελισάβετ, κόρης του Φιλίππου δούκα του Σ.Χ.Σ.Γκλύκσμπουρκ.
Το 1708 απεβίωσε στο Βέφερλινγκεν σε ηλικία 47 ετών. Ο γιοί του Γεώργιος-Φρειδερίκος-Κάρολος και Φρειδερίκος-Χριστιανός έγιναν μάργραβοι του Βρανδεμβούργου-Μπάυροϊτ.
Κριστίνα Ζεντερμπάουμ

Βιογραφία

Ο πατέρας της, Χένρικ Γκούσταβ Ζέντερμπάουμ ήταν χημικός -καθηγητής πανεπιστημίου και πρόεδρος του συμβουλίου της απονομής του βραβείου Νόμπελ, στην Σουηδία.  Σπούδασε σε οικοτροφεία στην Στοκχόλμη, στο Παρίσι και στην Ελβετία. Το 1934, λόγω του θανάτου των γονιών της μετακόμισε κοντά στους συγγενείς της στο Βερολίνο. Εκεί παρακολούθησε μαθήματα υποκριτικής ενώ παράλληλα  άρχισε να μαθαίνει γερμανικά.

Το 1935 άρχισε η καριέρα της στον κινηματογράφο και ταυτόγχρονα και η γνωριμία (που θα κατέληγε σε γάμο το 1939) με τον Γερμανό ηθοποιό και μετέπειτα σκηνοθέτη Φάιτ Χάρλαν. Έγινε διάσημη στην Ναζιστική Γερμανία για τους ρόλους της σε προπαγανδιστικές ταινίες του Γ' Ράιχ, όπως η ταινία "Jud Süß", και "Die goldene Stadt". 

Από το 1939 ως το 1945 η Κριστίνα έπαιξε πρωταγωνιστικούς ρόλους σε διάφορες ταινίες που έγιναν μεγάλες επιτυχίες. 

Μετά τον πόλεμο σταμάτησε να δουλεύει. Πήρε μέρος σε λίγα έργα και αφιερώθηκε στο θέατρο.
Helldorado

Τραγούδια του δίσκου

1. Drive By (Lawless) - 0:55
2. Helldorado (Lawless) - 5:05
3. Don't Cry (Just Suck) (Lawless) - 4:16
4. Damnation Angels (Lawless) - 6:27
5. Dirty Balls (Lawless) - 5:19
6. High on the Flames (Lawless) - 4:11
7. Cocaine Cowboys (Lawless) - 3:57
8. Can't Die Tonight (Lawless) - 4:04
9. Saturday Night Cockfight (Lawless) - 3:20
10. Hot Rods to Hell (Helldorado Reprise) (Lawless) - 4:15
Άνοιξη Αττικής

Διοικητικές μεταβολές

Ο οικισμός της Άνοιξης ανήκε μέχρι το 1912 στον τότε διευρυμένο δήμο Μαραθώνος. Την χρονιά αυτή εντάχθηκε στην νεοσύστατη κοινότητα Αφιδνών. Το 1939 η Άνοιξη αποσπάστηκε από την κοινότητα Αφιδνών και εντάχθηκε στην τότε κοινότητα Αγίου Στεφάνου ενώ από το 1953 αποτέλεσε ξεχωριστή κοινότητα. Η κοινότητα Άνοιξης αναγνωρίστηκε σε δήμο το 2007. Με την εφαρμογή του σχεδίου Καλλικράτης από την 1η Ιανουαρίου 2011 η Άνοιξη εντάχθηκε στον δήμο Διονύσου.

Ονομασία

Η Άνοιξη στο παρελθόν ονομαζόταν Μπογιάτι. Μετά την ανοικοδόμηση του γειτονικού Αγίου Στεφάνου ο οποίος ονομάστηκε αρχικά Νέο Μπογιάτι η Άνοιξη ονομάστηκε Παλαιό Μπογιάτι για να διαφοροποιείται από τον γειτονικό της οικισμό. Το όνομα Παλαιό Μπογιάτι διατηρήθηκε μέχρι το 1954 οπότε ο οικισμός μετονομάστηκε σε Άνοιξη

Κλίμα

Η Άνοιξη είναι χτισμένη σε έδαφος με ελαφριά κλίση, με αποτέλεσμα να υπάρχει σημαντική υψομετρική διαφορά μεταξύ περιοχών του οικισμού. Το ανατολικό και νότιο κομμάτι της Άνοιξης αποτελεί έναν ορεινό όγκο με υψόμετρο 360μ.-400μ. Λόγω του μεγάλου σχετικά υψομέτρου και της γειτνίασης του οικισμού με το Πεντελικό όρος το κλίμα κατά τους χειμερινούς μήνες είναι αρκετά ψυχρό. Η περιοχή πλήττεται συχνά από ισχυρές χιονοπτώσεις όπως συνέβη τον Ιανουάριο του 2002, τον Φεβρουάριο του 2004, τον Ιανουάριο του 2006 τον Φεβρουάριο του 2008, τον Δεκέμβριο του 2010 άλλα και τον Μάρτιο του 2011 . Επίσης το χειμώνα παρατηρείται συχνά παγετός με τον υδράργυρο κάτω από το 0. Το καλοκαίρι το κλίμα είναι αρκετά δροσερό που οι θερμές μέρες είναι λίγες (άνω των 32 βαθμών). Αξιοσημείωτες θερμές εισβολές ήταν αυτές του 2010 που για σχεδόν όλο τον Αύγουστο οι θερμοκρασίες ήταν πάνω από τους 32 με 35 βαθμούς και του 2007 με τις θερμοκρασίες σχεδόν όλο το καλοκαίρι πάνω από τους 32 και τον Ιούλιο ακόμα και πάνω από τους 40 βαθμούςΤα τελευταία χρόνια παρατηρείται σημαντική αύξηση των θερμών εισβολών και σταδιακή μείωση των ψυχρών στη περιοχή.

Σχολικά ιδρύματα

Στην Άνοιξη έχει την έδρα του ένα από τα σημαντικότερα ιδιωτικά σχολεία της πρωτεύουσας, το ΑΡΣΑΚΕΙΟ - ΤΟΣΙΤΣΕΙΟ "ΕΚΑΛΗΣ".
Ο Θεός είναι νεκρός

Νίτσε και Heidegger

Ο Martin Heidegger κατάλαβε αυτό το μέρος της φιλοσοφίας του Nietzsche, θεωρώντας το ως το θάνατο της μεταφυσικής. Κατά την άποψή του, τα λόγια του Νίτσε μπορούν να θεωρηθούν ότι δεν αναφέρονται σε μια συγκεκριμένη θεολογική ή ανθρωπολογική άποψη αλλά μάλλον στο τέλος της ίδιας της φιλοσοφίας. Η φιλοσοφία, με τα λόγια του Heidegger, έφτασε στο μέγιστο δυναμικό της ως μεταφυσική και τα λόγια του Νίτσε προειδοποιούν για την κατάργησή της και για κάθε μεταφυσική παγκόσμια άποψη. Αν η μεταφυσική είναι νεκρή, προειδοποιεί ο Heidegger, γιατί από την αρχή της ήταν η μοίρα της. [11]

Νίτσε και άλλοι

Ο Paul Tillich καθώς και ο Richard Schacht επηρεάστηκαν από τα συγγράμματα του Nietzsche και ιδιαίτερα από τη φράση του "Ο Θεός είναι νεκρός" [12]
Ο William Hamilton έγραψε τα εξής σχετικά με την άποψη του Νίτσε:
Ως επί το πλείστον, ο Altizer προτιμάει μυστικιστική ηθική γλώσσα στην επίλυση του προβλήματος του θανάτου του Θεού, ή, όπως το θέτει, στη χαρτογράφηση του δρόμου από το βωμό στον ιερό. Αυτός ο συνδυασμός των Kierkegaard και Eliade κάνει μάλλον ακατέργαστη ανάγνωση, αλλά η θέση του στο τέλος είναι σχετικά απλή. Εδώ είναι μια σημαντική συνοπτική δήλωση των απόψεών του: Αν η θεολογία πρέπει τώρα να δεχθεί μια διαλεκτική κλίση, πρέπει να μάθει την πλήρη έννοια του Ναι-λέγοντας και του μη-λέγοντας. πρέπει να αισθανθεί την πιθανότητα Ναι που μπορεί να γίνει Όχι, και Όχι που μπορεί να γίνει Ναι. με λίγα λόγια, πρέπει να προσβλέπει σε μια διαλεκτική συνύπαρξη αντιπάλου. Ας χαροποιήσουμε τη θεολογία ότι η πίστη είναι και πάλι ένα «σκάνδαλο» και όχι απλά ένα ηθικό σκάνδαλο, ένα αδίκημα της υπερηφάνειας και της δικαιοσύνης του ανθρώπου, αλλά, πολύ πιο βαθιά, ένα οντολογικό σκάνδαλο. για την εσχατολογική πίστη κατευθύνεται κατά της βαθύτερης πραγματικότητας αυτού που γνωρίζουμε ως ιστορία και τον κόσμο. Μέσα από το όραμα του Νίτσε για την Αιώνια Αναδρομή μπορούμε να αντιληφθούμε την εκστατική απελευθέρωση που μπορεί να προκύψει από την κατάρρευση της υπέρβασης του Οντος, από το θάνατο του Θεού ... και από το πορτρέτο του Ιησού Νίτσε η θεολογία πρέπει να μάθει για τη δύναμη μιας εσχατολογικής η πίστη που μπορεί να απελευθερώσει τον πιστό από αυτό που η σύγχρονη ευαισθησία είναι η αναπόφευκτη πραγματικότητα της ιστορίας. Αλλά η απελευθέρωση πρέπει τελικά να πραγματοποιηθεί με επιβεβαίωση.(Βλ. «Θεολογία και Θάνατος του Θεού» σε αυτόν τον τόμο, σελ. 95-111.) [13]

Νέες δυνατότητες

Ο Νίτσε πίστευε ότι θα μπορούσαν να υπάρχουν θετικές δυνατότητες για τους ανθρώπους χωρίς τον Θεό. Η αποκατάσταση της πίστης στον Θεό ανοίγει το δρόμο για την πλήρη ανάπτυξη των ανθρώπινων δημιουργικών ικανοτήτων. Ο χριστιανικός Θεός, έγραψε, δεν θα σταματούσε πλέον, έτσι ώστε τα ανθρώπινα όντα να σταματήσουν να στρέφουν τα μάτια τους προς ένα υπερφυσικό σφαγείο και να αρχίσουν να αναγνωρίζουν την αξία αυτού του κόσμου.
Ο Νίτσε χρησιμοποιεί τη μεταφορά μιας ανοιχτής θάλασσας, η οποία μπορεί να είναι τόσο ενθουσιώδης όσο και τρομακτική. Οι άνθρωποι που τελικά μαθαίνουν να ξαναφτιάξουν τη ζωή τους θα αντιπροσωπεύσουν ένα νέο στάδιο στην ανθρώπινη ύπαρξη, το Übermensch - δηλ. Το προσωπικό αρχέτυπο που, μέσω της κατάκτησης των δικών τους
Πρωτάθλημα καλαθοσφαίρισης Α2 εθνικής κατηγορίας γυναικών 1998-1999

Το πρωτάθλημα της Α2΄ Εθνικής κατηγορίας μπάσκετ γυναικών για τη σεζόν 1998-99 διεξήχθη σε έναν όμιλο, με συμμετοχή 12 ομάδων. Πρωταθλητής αναδείχθηκε ο Αστέρας Εξαρχείων, ο οποίος ανέβηκε στην Α1΄ μαζί με το δευτεραθλητή Δ.Α.Σ. Άνω Λιοσίων.
Ηχηρό διχειλικό τριβόμενο σύμφωνο

Το ηχηρό διχειλικό τριβόμενο σύμφωνο (ΔΦΑ: <β>) είναι σύμφωνο των ανθρώπινων γλωσσών. Τόσο στο φωνολογικό όσο και στο φωνητικό επίπεδο είναι αρκετά σπάνιο, όπως και το άηχό του ομόλογο /ɸ/, όντας τις περισσότερες φορές αλλόφωνο των αντίστοιχων κλειστών. Αποτελεί φώνημα σε γλώσσες όπως η Έβε στην Κεντρική Αφρική και μερικές νότιες μπαντού γλώσσες όπου λειτουργεί ως ελάχιστο ζεύγος με το χειλοδοντικό τριβόμενο. Σε αντίθεση με τα χειλοδοντικά που ενεργοποιούν μόνο το κάτω χείλος, κατά την άρθρωση των διχειλικών τίθενται σε λειτουργία και τα δύο χείλη. Πιθανότατα υπήρξε το ενδιάμεσο στάδιο στην εξέλιξη του αρχαίου ελληνικού κλειστού φωνήματος /b/ στο νεοελληνικό τριβόμενο /v/.
2937 Γκιμπς

Φυσικά χαρακτηριστικά

Τα κυρίως φυσικά χαρακτηριστικά του Γκιμπς είναι άγνωστα. Ο Γκιμπς περιστρέφεται γύρω από τον εαυτό του μία φορά κάθε 3 ώρες 3 λεπτά και 41,5 δευτερόλεπτα, μία ταχεία περιστροφή, ακόμα και για αστεροειδή.
Ιωάννης Ραχωβίτσας

Βιογραφικά στοιχεία

Γεννήθηκε το 1955 στο Φανάρι Καρδίτσας και το έτος 1973 κατετάγη στην Ελληνική Χωροφυλακή. Το 1982 αποφοίτησε από τη Σχολή Αξιωματικών και τοποθετήθηκε στη Δ/νση Ασφαλείας Θεσσαλονίκης, όπου υπηρέτησε μέχρι το 1986 που τοποθετήθηκε  και υπηρέτησε στην Υποδιεύθυνση Δίωξης Ναρκωτικών Αττικής. Από  το 2003 υπηρέτησε ως Διευθυντής της άνω υπηρεσίας έως το 2006. Από το Μάρτιο του 2006 έως τον Νοέμβριο 2009 υπηρέτησε διαδοχικά, ως Δ/ντης στην Α.Δ. Ευβοίας και ως Γενικός Αστυνομικός Δ/ντης Νοτίου Αιγαίου, Στερεάς Ελλάδας και Γ.Α.Δ.Αττικής. 
Το 2009 προήχθη σε Αντιστράτηγο και ήταν μέχρι τον Οκτώβριο 2011 Υπαρχηγός της Ελληνικής Αστυνομίας . όταν και αποστρατεύτηκε.
Τον Φεβρουάριο 2012 προσλήφθηκε από την D.E.A. , όπου παρέχει τις εμπειρίες του μέχρι σήμερα. 
Μετεκπαιδεύτηκε στη Σχολή Μετεκπαίδευσης-Επιμόρφωσης Στελεχών της Ελληνικής Αστυνομίας, στη Σχολή Προϊσταμένων Υπηρεσιών Δίωξης Ναρκωτικών της Αστυνομικής Ακαδημίας της DEA ( Washington , USA ) και στην Αστυνομική Ακαδημία της Ρηνανίας (Γερμανία).
Έχει συμμετάσχει σε παγκόσμια Συνέδρια της DEA στην Ευρώπη και Λατινική Αμερική, σε Διεθνή συνέδρια της Europol , της Ευρωπαϊκής Ένωσης και του ΟΗΕ. Είναι πτυχιούχος του Τομέα Ποινικών και Εγκληματολογικών Επιστημών της Νομικής Σχολής του Πανεπιστημίου Αθηνών. Ήταν για σειρά ετών τακτικός καθηγητής στην Αστυνομική Ακαδημία, στη Σχολή Μετεκπαίδευσης – Επιμόρφωσης Στελεχών και σε άλλα εκπαιδευτικά σεμινάρια της Ελληνικής Αστυνομίας από το έτος 1993. 
Είναι  από τα στελέχη που ίδρυσαν το 1989 την Ένωση Αξιωματικών της ΕΛ.ΑΣ. και συμμετείχε ενεργά στον αγώνα για την αναγνώριση του συνδικαλιστικού δικαιώματος των Αστυνομικών.
Έχει λάβει μέρος σε ειδικές επιχειρήσεις της ΕΛ.ΑΣ. στην Ελλάδα και στο εξωτερικό (εντοπισμού και εξάρθρωσης υπερατλαντικών κυκλωμάτων εμπορίας κοκαΐνης, σύλληψης Πάσσαρη στη Ρουμανία, ως επικεφαλής της επιχείρησης  στα Ζωνιανά Κρήτης κ.α.).
Είναι ο εμπνευστής και δημιουργός, της Ομάδας ΔΕΛΤΑ το 2009 ως Αττικαρχης  και της Ομάδας ΔΙΑΣ το 2010 ως Υπαρχηγός της ΕΛ.ΑΣ.
Έχει τιμηθεί δύο φορές με το Αστυνομικό Αριστείο Ανδραγαθίας, για ενοπλες Συμπλοκές με κακοποιους και με τον Αστυνομικό Σταυρό του Σώματος.
Είναι έγγαμος και έχει δυο κόρες .
Μίλα της

Απήχηση και κριτική

Η πρεμιέρα της ταινίας  έγινε στις 15 Μαρτίου 2002 στους ισπανικούς κινηματογράφους. Η αβάν πρεμιέρ  έγινε μπροστά σε πάνω από 500 φοιτητές Οπτικοακουστικής Επικοινωνίας του Πανεπιστημίου της Μαδρίτης, οι οποίοι έμειναν καθηλωμένοι μπροστά στην ταινία. Αυτό έλεγε ο σκηνοθέτης στον τύπο κατά την προώθηση του φιλμ: «Είναι μια ταινία που έχει να κάνει με τα πάθη της ψυχής, την ασθένεια και το θάνατο. Και πρωταγωνιστές της είναι  οι άντρες, επομένως δε θα μπορούν να λένε πια ότι είμαι μόνο σκηνοθέτης γυναικών. Υπάρχει περισσότερο μυστήριο στα αντρικά δάκρυα παρά στα γυναικεία. Απ’ ό, τι φαίνεται, οι άντρες μού εμπνέουν τραγωδίες». 
Σημαντικές κριτικές για την ταινία του Αλμοδόβαρ οι οποίες παρατίθενται  από την επίσημη ιστοσελίδα  του:
«Με την ταινία  Όλα για τη Μητέρα μου, ο Αλμοδόβαρ φαινόταν να είχε φτάσει στο ζενίθ της ποιητικής του έμπνευσης. Αλλά το φιλμ Μίλα της είναι ακόμα πιο δυνατό και συγκινητικό. (...) Υπάρχει περισσότερο συναίσθημα σε πολλές σκηνές  της τανίας Μίλα της, που είναι  η καλύτερη ταινία της χρονιάς (και όχι μόνο της χρονιάς), από ό, τι σε όλες εκείνες που μπαίνουν στην λοταρία  των Όσκαρ. Ένα αριστούργημα σε τούτα τα χρόνια της κινηματογραφικής ένδειας.» Κούρτσιο Μαλέζε
«(…) Η κριτική συνήθως  διστάζει να χρησιμοποιεί τη λέξη “αριστούργημα”, αλλά στην περίπτωση του φιλμ Μίλα της μπορεί να το τολμήσει κανείς: η νέα ταινία του Πέδρο Αλμοδόβαρ είναι απλά εξαιρετική». Ναταλία Ασπέσι
«Η κινηματογράφηση του θανάτου είναι, μερικές φορές, ο πιο όμορφος τρόπος  να μιλά κανείς  για τη ζωή. Ευχαριστούμε, Πέδρο». ΠΡΕΜΙΕΡ
«(...) Με καθεμιά από τις ταινίες του καταφέρνει να ξεπεράσει την προηγούμενη, την οποία στην εποχή της ήδη θεωρούσαμε ανυπέρβλητη». ΛΕ ΝΟΥΒΕΛ ΟΜΠΣΕΡΒΑΤΕΡ.
Παρόλα αυτά, στην Ισπανία υψώθηκαν φωνές κριτικής, όπως αυτή της δημοσιογράφου Πιλάρ Ραόλα, που δημοσιεύτηκε στις 28 Μαρτίου 2002 με τίτλο «Προς τον Πέδρο Αλμοδόβαρ σχετικά με τη σκληρότητα» κατήγγειλε ότι ο σκηνοθέτης είχε παραβιάσει το νόμο 1/1990 για την Προστασία των Οικόσιτων Ζώων, αφού οι ταύροι που χρησιμοποιήθηκαν για τα γυρίσματα των σκηνών της ταυρομαχίας θυσιάστηκαν με αξιοθρήνητο τρόπο.

Βραβεία

Το φιλμ Μίλα της βραβεύτηκε με περισσότερα από τριάντα διεθνή βραβεία, μεταξύ των οποίων το Όσκαρ καλύτερου πρωτότυπου σεναρίου και η Χρυσή Σφαίρα καλύτερης ξενόγλωσσης ταινίας. Εξασφάλισε επτά υποψηφιότητες στην 17η απονομή των Βραβείων Γκόγια, αλλά τελικά κέρδισε μόνο ένα, αυτό της καλύτερης πρωτότυπης μουσικής.
171 Οφηλία

Φυσικά χαρακτηριστικά

Η μέση διάμετρος της Οφηλίας υπολογίσθηκε σε 116,7 χλμ. Ο φασματικός της τύπος είναι C (ανθρακούχος), ενώ το άλβεδό της είναι 0,062. Η Οφηλία περιστρέφεται γύρω από τον εαυτό της μία φορά κάθε 13 ώρες και 24 λεπτά περίπου.
Περιοχή Κισαράουε

Διοικητικές υποδιαιρέσεις

Η Περιοχή Κισαράουε (Kisarawe District) καλύπτει συνολική επιφάνεια 5.028,48 km². Η Επαρχία απαρτίζεται από 4 Τομείς και 15 Τμήματα.

Τμήματα

Τα 15 Τμήματα στην Επαρχία Κισαράουε (Kisarawe District) είναι (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012):
Φυσική κοσμολογία

H φυσική κοσμολογία, ως κλάδος της αστρονομίας, είναι η μελέτη της μεγαλύτερης κλίμακας κατασκευών και δυναμικής του σύμπαντος και αφορά τις θεμελιώδεις ερωτήσεις για τον σχηματισμό και την εξέλιξή του. Για το μεγαλύτερο μέρος της ανθρώπινης ιστορίας, ήταν ένας κλάδος της μεταφυσικής και της θρησκείας. Η κοσμολογία ως επιστήμη ξεκίνησε με την Αρχή του Κοπέρνικου, που υπονοεί ότι τα ουράνια σώματα υπακούν στους ίδιους φυσικούς νόμους με αυτούς πάνω στη Γη, και τη Νευτώνεια Μηχανική, η οποία πρώτη μας επέτρεψε να κατανοήσουμε αυτούς τους νόμους.
H φυσική κοσμολογία, όπως τώρα κατανοείται, ξεκίνησε τον 20ό αιώνα με την ανάπτυξη της Γενικής Θεωρίας της Σχετικότητας του Άλμπερτ Αϊνστάιν, και καλύτερες αστρονομικές παρατηρήσεις εξαιρετικά μακρινών αντικειμένων. Αυτές οι πρόοδοι έκαναν δυνατή την υπόθεση για την προέλευση του Σύμπαντος, και επέτρεψαν στους επιστήμονες να καθιερώσουν τη Θεωρία της Μεγάλης Έκρηξης (Big Bang) σαν το κυρίαρχο κοσμολογικό μοντέλο. Μερικοί ερευνητές ακόμα υποστηρίζουν και ορισμένες εναλλακτικές κοσμολογίες, όμως γενικά οι κοσμολόγοι συμφωνούν ότι η Θεωρία της Μεγάλης Έκρηξης εξηγεί καλύτερα τις παρατηρήσεις.
Η κοσμολογία χρησιμοποιεί πολλές διαφορετικές περιοχές έρευνας στη θεωρητική και εφαρμοσμένη φυσική. Περιοχές σχετικές με την κοσμολογία συμπεριλαμβάνουν πειράματα και θεωρία σωματιδιακής φυσικής, μαζί με αστροφυσική, Γενική Σχετικότητα, Κβαντομηχανική, και Πλασματική φυσική. Συνεπώς, ή κοσμολογία ενώνει τους φυσικούς νόμους των μεγαλύτερων κατασκευών στο Σύμπαν με τους φυσικούς νόμους των μικρότερων κατασκευών.
Σημαία της Μαλαισίας

Η σημαία της Μαλαισίας, επίσης γνωστή και ως Jalur Gemilang («Λωρίδες της Δόξας»), έχει ένα φόντο με 14 ερυθρές και λευκές γραμμές, με τα χρώματά τους να εναλλάσσονται. Σε ένα μπλε τετράγωνο υπάρχει μία ημισέληνος και ένα αστέρι με 14 ακτίνες, το γνωστό Bintang Persekutuan ή Αστέρι της Ομοσπονδίας. Οι 14 ισομεγέθεις λωρίδες συμβολίζουν την ισότητα που υπάρχει ανάμεσα στα 13 κράτη της Ομοσπονδίας (14 μαζί με την κεντρική κυβέρνηση). Το αστέρι αποτελεί σύμβολο της ενότητας και του Ισλάμ μαζί με την ημισέληνο. Το κίτρινο (που είναι στο αστέρι) αποτελεί το βασιλικό χρώμα των ηγεμόνων της Μαλαίας.
Η σημαία υψώθηκε για πρώτη φορά στις 16 Σεπτεμβρίου 1963 και σχεδιαστής της είναι ο Μοχάμεντ Χαμζά (πέθανε το 1993).